Emprit ngiyakake. Emprit banjur crita menawa ing sak njabane alas jebul ana panguripan kang elok. Wewangunan jumejer megah. Manungsa-manungsa luhur bebudene. Saben sore, Emprit sakulawargane tansah dipakani dening Kanjeng Panembahan Senopati dalah garwane ing Kraton Mataram. ”Coba sapa sing ora seneng, wus nyawang kahanan kang sarwa apik, entuk panganan sisan,” mangkono critane Emprit.